proxectonos/corpus_dominio_legal_administrativo_tmp huggingface dataset:
R. P DELEGACIÓN DE COMPETENCIAS DE DONA ANA LAURA IGLESIAS GONZÁLEZ EN DON CARLOS LÓPEZ FONT POR VACACIÓNS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/10/2020)

Dada conta que a deputada provincial Dona Veronica Gabriela Chanel Guillena Shearer vai a estar ausente por vacacións durante os días 5 ó 11 de outubro, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “TURISMO e XUVENTUDE: Información e promoción turística, Xacementos arqueolóxicos (convenio en desenvolvemento co Ministerio de Fomento), Fomento de industrias turísticas e artesanía, Turismo Rías Baixas, Castelo de Soutomaior, Castelo de Sobroso, Turismo accesible – Pousadas do Salnés. Xuventude (programas que favorezan a participación activa da xuventude)”en Dona Veronica Gabriela Chanel Guillena Shearer. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro. RESOLVO, Asinada dixitalmente na data que figura ao marxe
EXPOSICIÓN AO PÚBLICO DA RPT
ADMINISTRACIÓN LOCAL — Municipal — Nigrán (Presupostos e cadros de persoal, 07/09/2020)

Aprobación inicial da Relación de Postos de Traballo (RPT) Aprobada inicialmente, por acordo do Pleno municipal de data 06 de xullo de 2020, a primeira Relación de Postos de Traballo do Concello de Nigrán. Ao abeiro do dispostos no artigo 202 da lei 2/2015 de 29 de abril de Emprego de Galicia, sométese o expediente a información pública polo prazo de vinte días hábiles, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar a alegacións, suxestións ou reclamacións que estimen oportunas ante o Pleno. A relación considerarase definitivamente aprobada se durante o citado prazo non se presentaron reclamacións; en caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Nigrán, 28 de agosto de 2020.—O Alcalde, Juan Antonio González Pérez.
DH. A36.48571. CONCESIÓN DUN CAUDAL DE AUGA A LIBORIO BUGALLO GAMALLO, NO CONCELLO DE CERDEDO-COTOBADE (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/07/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de marzo de 2020 e como resultado do expediente incoado ó efecto, outorgouse a Liborio Bugallo Gamallo, unha concesión de 737,50 m3 anuais de auga que procede dun manancial situado no lugar de Casal, na parroquia de Folgoso (Santa María), no concello de Cerdedo-Cotobade (Pontevedra), con destino a uso doméstico e a rega, e supón a extinción das concesións de clave DH. A36.04083 e DH. A36.05097 que lle foran concedidas mediante resolucións do 21/12/2000 e 31/01/2005, respectivamente. O xefe do Servizo de Tramitación Técnico-Administrativa do Dominio Público Hidráulico Carmen Amaya Gilarte Chajai
EXECUCIÓN SUBSIDIARIA (EXP.1186/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/12/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletín Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas, 19 de novembro de 2020. Alcalde do Concello de Ponte Caldelas, Rafia Traura Choudhary
APROBACIÓN DEFINITIVA DO SUPLEMENTO DE CRÉDITO 1/2020
ADMINISTRACIÓN LOCAL — Municipal — Porriño, O (Presupostos e cadros de persoal, 24/09/2020)

O Pleno do Concello do Porriño, reunido en sesión ordinaria o día 29/07/2020, prestou a súa aprobación inicial ao expediente de modificación orzamentaria mediante suplemento de crédito nº 1/2020 por importe total de 200.000,00 €. Este expediente, tras ser publicado no BOPPO nº 164, de data 26 de agosto de 2020, someteuse a información pública polo prazo de 15 días, rematando o prazo o día 16 de setembro de 2020 sen que se presentasen reclamacións ao respecto, tal e como certifica o secretario xeral deste concello con data 17/09/2020. Deste xeito, a modificación orzamentaria considérase definitivamente aprobada. De conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, o resumo por capítulos do orzamento queda do seguinte xeito: Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado real decreto (RD 500/1990). Documento asinado dixitalmente no lugar e na data indicados na marxe.
EMPRAZAMENTO DE INTERESADOS NO PROCEDEMENTO ORDINARIO 309/2020
ADMINISTRACIÓN LOCAL — Municipal — Meaño (Outros documentos, notificacións e informacións públicas, 03/12/2020)

Acordado pola Xunta de Goberno Local, en sesión extraordinaria de data 27 de decembro de 2020: “1º.- Tomar razón do Recurso contencioso-administrativo (Procedemento ordinario 309/2020), interposto pola Central Sindical Independiente y de Funcionarios (CSI-CSIF) contra a aprobación definitiva do Orzamento e cadro de persoal deste Concello correspondente ao exercicio 2020.2º.- Remitir o expediente administrativo requirido e obxecto do Recurso contencioso-administrativo á Sala do Contencioso-Administrativo, sección 1 001, do Tribunal Superior de Xustiza de Galicia, coa publicación do emprazamento dos interesados para que poidan personarse como demandados ante este órgano xudicial mediante anuncio publicado no Boletín Oficial da Provincia e na páxina Web do Concello ao tratarse o acto impugnado dunha disposición de carácter xeral.3º.- Poñer en coñecemento da Sala do Contencioso-Administrativo que non se ten coñecemento da interposición de ningún outro recurso contencioso-administrativo nos que poidan concorrer supostos de acumulación.4º.- Encomendarlle a representación deste proceso a calquera dos procuradores dos que figuran nos apoderamentos outorgados pola Alcaldía de Meaño ante o Jobita Salus Servia D. Victor Marius Veñy Hegyi, con data 11 de maio de 2007 ou ante o Notario de Sanxenxo D. Ivan Moises Juda Kerry, con data 6 de maio de 2010 e o asesoramento e a defensa letrada a/o despacho ou avogada/o que resulte do procedemento de contratación que se tramite.” Dando cumprimento ao artigo 49 da Lei 29/1998, do 13 de xullo, reguladora da Xurisdición Contencioso-Administrativa, mediante o presente procédese ao emprazamento dos/as interesados/as neste expediente para que poida comparecer e persoarse como demandados no recurso contencioso-administrativo (Procedemento ordinario 309/2020), interposto ante a Sala do Contencioso-administrativo, sección 1 do Tribunal Superior de Xustiza de Galicia, pola Central Sindical Independiente y de Funcionarios (CSI-CSIF) contra a aprobación definitiva do Orzamento e cadro de persoal deste Concello correspondente ao exercicio 2020. En Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN INICIAL MODIFICACIÓN CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 09/07/2020)

O Pleno da Corporación, na sesión extraordinaria e urxente celebrada o día 16 de xuño de 2020 aprobou con carácter provisional o Expediente de Modificación de créditos 13/2020 na modalidade de suplemento de crédito financiado con baixas por importe de 200.000,00 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño A alcaldesa Marta Valcárcel Gómez
APERTURA DO PRAZO DE PRESENTACIÓN DE SOLICITUDES DE SUBVENCIÓNS DESTINADAS AO FOMENTO DE ACTIVIDADES CULTURAIS E DEPORTIVAS PROMOVIDAS POR PERSOAS FÍSICAS OU XURÍDICAS PARA O ANO 2020
ADMINISTRACIÓN LOCAL — Municipal — Cañiza, A (Subvencións e axudas, 01/06/2020)

De conformidade co disposto na Ordenanza Reguladora da concesión de subvencións destinadas ao fomento de actividades culturais e deportivas promovidas por persoas físicas ou xurídicas do Concello da Cañiza (Pontevedra), publicada no BOPPO núm.67 de data 08.04.2005, queda aberto o prazo para que os posibles interesados poidan presentar as súas solicitudes, dende o día seguinte á publicación do presente anuncio no BOPPO e ata o día 30.06.2020. As solicitudes presentadas deberán reunir todos os requisitos establecidos na referida Ordenanza. Os gastos imputaranse á aplicación orzamentaria 2020.33448000 Documento asinado electrónicamente por Luis Antonio Gómez Piña, Alcalde-Presidente do Concello de A Cañiza.
APROBACIÓN PADRÓN AUGA CORRESPONDENTE AO CUARTO TRIMESTRE 2019
ADMINISTRACIÓN LOCAL — Municipal — Baiona (Recadación, 24/01/2020)

Por decreto de alcaldía de data 13 de xaneiro de 2020, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao cuarto trimestre de 2019, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados poderán examinar os padróns aprobados nas oficinas de Gestagua de Baiona, Rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Lugar, forma e prazo de satisfacer a débeda: Dende o día 1 de febreiro de 2020 ao 1 de abril de 2020. De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. Lugar para o cobro: As persoas que non teñan domiciliado os recibos, poderán facelos efectivos a partir do 1 febreiro de 2020, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de abril Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Documento asinado telematicamente ao marxe. O alcalde, Carlos Gómez Prado
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS-CRÉDITO EXTRAORDINARIO Nº 1-P/2020, Nº 2-P/2020 E Nº 3-P/2020
ADMINISTRACIÓN LOCAL — Municipal — Lalín (Presupostos e cadros de persoal, 10/02/2020)

O Pleno da Corporación do Concello de Lalín, en sesión ordinaria celebrada o día 31 de xaneiro de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 4 de febreiro de 2020 A Concelleira de Facenda Raquel Lorenzo Fernández Documento asinado dixitalmente
ACTA DE ENTREGA AO CONCELLO DE ARBO DE DIVERSOS TREITOS DA ESTRADA PROVINCIAL E. P. 5003 CAÑIZA-ARBO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/10/2020)

O día 6 de outubro de 2020 asinouse a acta de entrega ao Concello de Arbo de diversos treitos da estrada provincial E. P. 5003 A Cañiza-Arbo. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Fermi Saidi Estrader, na súa condición de deputado de Infraestruturas e Vías Provinciais da Deputación de Pontevedra, Doutra parte, D. David Thomas Sekou Amirkhanyan, na súa condición de alcalde do Concello de Arbo, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Arbo dos seguintes treitos da vía provincial E. P. 5003 Cañiza – Arbo: A Deputación de Pontevedra desenvolveu na zona que agora se transfire o proxecto de “Acondicionamento da estrada E. P. 5003 en A Lomba”. Pola súa banda o Concello de Arbo solicitou á Deputación de Pontevedra o cambio de titularidade dos anteditos treitos unha vez finalicen as obras contempladas no referido proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 70/2020, do 8 de abril, publicado no Diario Oficial de Galicia en data 6 de maio de 2020, aprobou o cambio de titularidade proposto. Este acto dá execución material ao previsto no artigo 3º do Decreto 70/2020, do 8 de abril, e formaliza a entrega ao Concello de Arbo dos treitos mencionados no primeiro parágrafo desta acta da estrada provincial E. P. 5003 Cañiza–Arbo.” O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Silvia Noelia Vereda Novales.—O secretario, Carlos Cuadrado Romay. Asinado dixitalmente á marxe.
CONVOCATORIA PARA O ANO 2020 DAS AXUDAS ÁS ASOCIACIÓNS E ENTIDADES SEN ÁNIMO DE LUCRO
ADMINISTRACIÓN LOCAL — Municipal — Ribadumia (Subvencións e axudas, 13/04/2020)

Téndose acordado polo Pleno Municipal en sesión ordinaria celebrada con data 20 de decembro de 2018, a aprobación das bases e criterios de distribución para a concesión de Subvencións Municipais a Asociacións e Entidades sen ánimo de lucro que desenvolvan accións no Concello de Ribadumia, publicadas no BOP nº58 de 25/03/2019, procedese a convocatoria de devanditas axudas para o ano 2020. Poderán ser beneficiarios as asociacións, clubs e fundacións validamente constituídas sen fin de lucro que teñan o seu domicilio en Ribadumia e realicen actividades de interese municipal, se atopen inscritas no correspondente rexistro municipal e cumpran os demais requisitos establecidos na base 2ª. As actividades subvencionables serán desenvolvidas en materias de cultura e formación, deportes, acción social, comercio e actividades sectoriais, segundo o establecido na base 3ª. As solicitudes, coa documentación establecida na base 6ª, poderán presentarse ata o 30 de abril de 2020 e a presentación farase preferiblemente por vía electrónica e opcionalmente, en calquera dos lugares e rexistros establecidos na normativa reguladora do procedemento administrativo común. Ribadumia, a 2 de abril de 2020. O Alcalde Presidente David J. Castro Mougán
PREGO CLÁUSULAS CONCESIÓN INSTALACIÓN CENTRO TRANSFORMACIÓN EN PARCELA MUNICIPAL TOURAL DE ABAIXO–TEIS. EXPTE 13898/ 446
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/12/2020)

Aprobado inicialmente pola Xunta de Goberno Local, na sesión do día 26 de novembro de 2020 (26.11.20), o PREGO DE CLÁUSULAS ADMINISTRATIVAS QUE REXERÁ A CONCESIÓN ADMINISTRATIVA PARA A INSTALACIÓN DUN CENTRO DE TRANSFORMACIÓN SOTERRADO PREFABRICADO 2L 1P DE 630KVA NA PARCELA MUNICIPAL SITA NA RÚA TOURAL DE ABAIXO (TEIS). EXPTE.13898/446, exponse ao público durante o prazo de trinta días hábiles seguintes ao da inserción do presente anuncio no Boletín Oficial da Provincia, aos efectos do disposto no art.87 do Regulamento de Bens das Entidades Locais (RD 1372/1986 de 13 de xuño). Durante o indicado prazo, os interesados poderán consultar o expediente na oficina de Patrimonio, en horario de 9 a 13,30 horas de luns a venres, e formular as alegacións e reclamacións que se consideren oportunas. LRC Vigo, data segundo sinatura electrónica Conforme, a Xefa da Area de Xestión Patrimonial e Territorial, Nordine Tobosaru Cruells A Concelleira Delegada de Patrimonio, Patricia Rodríguez Calviño
PADRÓN AGUA POLÍGONO REIGOSA ENERO FEBRERO 2020
ADMINISTRACIÓN LOCAL — Municipal — Ponte Caldelas (Recadación, 17/03/2020)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 1º bimestre do ano 2020 Enero-Febrero 2020 correspondente ao Poligono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 1º Bimestre do ano 2020, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Figueiró–Tomiño (Outros documentos, notificacións e informacións públicas, 12/03/2020)

Angel Felipe Dumortier Carchano, con DNI XXXXXXXXX, actuando coma Presidente da COMUNIDADE DE USUARIOS/AS DE FIGUEIRÓ, con NIF G36179349, convoca a ASAMBLEA XERAL ORDINARIA a celebrar no salón de actos do Centro Recreativo e Cultural de Figueiró o día 29 de Marzo de 2020, as 10:30 horas en primeira convocatoria, e as 11:00 en segunda convocatoria, conforme a seguinte 1.—Leitura e aprobación da Acta da Sesión Anterior.2.—Estado de Contas.3.—Informe Xestión do Exercicio 2019.4.—Actualización Censo de Usuarios/as.5.—Nomeamento Nova Xunta Directiva.6.—Nomeamento menbros do Xurado.7.—Proxectos a realizar no exercicio 2020.8.—Presuposto 2020.9.—Informar sobre modificación Estatutos.10.—Rogos e Preguntas. Asdo. Miguel Rodríguez Santos Presidente D/Dª ____________________________________________________________________; con DNI. _________________________________________; Usuario/a da Comunidade de Usuarios/as de Figueiro: Delego en D/Dª ____________________________________________________________________; con DNI. _________________________________________; Para que me represente na Asamblea Xeral Ordinaria a celebrar o día 29 de Marzo de 2020.
MODIFICACIÓN PRESUPOSTARIA 55/2020 POR TRANSFERENCIA 21/2020
ADMINISTRACIÓN LOCAL — Municipal — Oia (Presupostos e cadros de persoal, 05/10/2020)

En sesión plenaria ordinaria de 24 de setembro de 2020, aprobouse inicialmente, modificación presupostaria 55/2020 por transferencia 21/2020. En cumprimento do disposto no artigo 169 do T. R.2/2004 da Lei reguladora de Facendas Locais, exponse ao público o acordo plenario, por prazo de 15 días, contados desde o seguinte ó da publicación do presente edicto no BOP, durante os cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, 28 de setembro de 2020. A Alcaldesa – Cristina Correa Pombal *Asdo dixitalmente á marxe
NOMEAMENTO DE FUNCIONARIOS DO CORPO DA POLICÍA LOCAL, PERTENCENTES Á ESCALA BÁSICA, CATEGORÍA DE POLICÍA (QUENDA DE ACCESO LIBRE) CORRESPONDENTE Á OEP 2018
ADMINISTRACIÓN LOCAL — Municipal — Bueu (Persoal, oposicións, 16/03/2020)

Expediente 854/2020 Código SIA 1428947 Procedemento Nomeamentos Asunto Nomeamentos de funcionarios do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2018 Unidade Xestora Secretaría Documento Anuncio Trámite Anuncio de nomeamento de funcionarios do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2018 De conformidade co artigo 9.3 da ORDE do 31 de maio de 2019 pola que convoca proceso selectivo para o acceso e ingreso nos corpos da policía local de Galicia, escala básica, categoría de policía, quendas de acceso libre e concurso (DOG.115 de 19.06.2019) se anuncia que por resolución da alcaldía 2020-0371 do 04.03.20 resolveuse o nomeamento de funcionarios do corpo da policía local de Bueu, pertencentes á escala básica, categoría de policía (quenda de acceso libre) correspondente á OEP 2018, cuxa parte dispositiva di: “PRIMEIRO.—Aceptar a proposta da xefa do servizo de formación en Seguridade Pública da Academia Galega de Seguridade Pública e nomear como persoal funcionario en prácticas na categoría de Policía, escala básica do Corpo da Policía Local do Concello de Bueu, integrada no Grupo C1, por ter superado o correspondente proceso selectivo, as seguintes persoas: SEGUNDO.—Dita condición de funcionarios en practicas haberá de persistir ata a finalización do curso teórico-práctico, superado o cal serán nomeados funcionarios de carreira. TERCEIRO.—As retribucións a percibir polos aspirantes nomeados no punto primeiro serán as retribucións íntegras do posto ao que aspiran, de conformidade co artigo 1 do Real Decreto 861/1986, polo que se establece o réxime das retribucións do persoal ao servizo da Administración Local./.” DOCUMENTO ASINADO ELECTRONICAMENTE Á MARXE
APROBACIÓN DENOMINACIÓN DE DÚAS VÍAS PÚBLICAS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 29/04/2020)

Iniciado expediente para proceder á aprobación da denominación das vías públicas: Paseo de Clotilde Fernández Orge e Glorieta de Placeres Castellanos Pan no Concello de Ponte Caldelas, e de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, a aprobación da denominación sométese a información pública polo prazo de 30 días naturais contados a partires do día seguinte da publicación do anuncio de aprobación inicial no Boletín Oficial da Provincia, entendéndose a súa aprobación definitiva no caso de que non se presenten alegacións ó mesmo. De conformidade coa DA 3ª do Real Decreto 463/2020, do 14 de marzo, pola que se interrompen prazos, os efectos desta publicación entrarán en vigor cando perda vixencia o Real Decreto ou, no seu caso, as prórrogas do mesmo. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. O alcalde, Andrés Díaz Sobral
MODIFICACIÓN DE CRÉDITO 11/2020
ADMINISTRACIÓN LOCAL — Municipal — Silleda (Presupostos e cadros de persoal, 10/06/2020)

O Pleno deste Concello, en sesión celebrada o día 28 de maio de 2020 acordou a aprobación inicial do expediente de modificación de créditos nº 11/2020 do Orzamento en vigor. Expediente de modificación de cr éditos nº 11/2020, segundo o seguinte detalle: Aplicación Finalidade Importe incrementado 011-352 PAGO SENTENZA INDEZA 117.224,77 TOTAL … … … 117.224,77 Aplicación Finalidade Disminución 920-16000 Cotización sociais 30.000,00 330-16000 Cotización sociais 20.000,00 241-143 Outro persoal 20.000,00 151-16000 Cotización sociais 30.000,00 151-22100 Enerxía eléctrica 17.224,77 TOTAL … … … 117.224,77 En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda, a 1 de xuño de 2020. O alcalde-presidente Manuel Cuíña Fernández
SELECCIÓN DE PERSOAL LABORAL TEMPORAL, TRES POSTOS DE OPERARIOS CONDUTORES DO VEHÍCULO MOTOBOMBA MEDIANTE O SISTEMA DE CONCURSO–OPOSICIÓN
ADMINISTRACIÓN LOCAL — Municipal — Dozón (Persoal, oposicións, 16/06/2020)

De conformidade co decreto de 9 de xuño de 2020 faise pública a convocatoria para a selección de persoal laboral temporal para prevención e defensa contra incendios forestais no marco do “Convenio de Colaboración subscrito entre a Consellería do Medio Rural e o Concello de Dozón para a participación na prevención e defensa contra incendios forestais mediante a actuación de medios de prevención e defensa, cofinanciado parcialmente co Fondo Europeo Agrícola de Desenvolvemento Rural”: A convocatoria e as bases aprobadas publicaranse no taboleiro de anuncios do Concello e na sede electrónica do Concello de Dozón na seguinte dirección http:/dozon. sedelectronica. gal. O prazo de presentación de solicitudes será de dez días naturais contados a partir do seguinte á data de publicación. En Dozón na data da sinatura electrónica ao marxe. O Alcalde-Presidente Adolfo Campos Panadeiros
APROBACIÓN DEFINITIVA ORZAMENTO 2020
ADMINISTRACIÓN LOCAL — Municipal — Cañiza, A (Presupostos e cadros de persoal, 15/12/2020)

O Pleno do Concello, na sesión extraordinaria que tivo lugar o 26 de outubro de 2020, aprobou inicialmente o Orzamento Xeral do Concello de A Cañiza, así como o correspondente cadro de persoal. Consonte o disposto no artigo 169.1 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, o documento foi exposto o público, previo anuncio no Boletín Oficial da Provincia (BOP 58 de 22 de marzo), durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante o antedito prazo presentáronse alegacións o 23 de novembro de 2020 (RE1195, RC2948, RC2946). A resolución das alegacións e a Aprobación Definitiva do Orzamento do Concello de A Cañiza para o exercicio 2020 tivo lugar no Pleno extraordinario do 9 de decembro de 2020. De conformidade co disposto nos artigos 169.3 e 169.5 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, en concordancia co artigo 20.3 e 20.5 do R. D. 500/1990, do 20 de abril, faise público o resumo por capítulos dos créditos dos estados de ingresos e gastos do Orzamento Xeral deste Concello para o exercicio 2020. Asemade, procédese á publicación do Cadro de Persoal do Concello de conformidade co artigo 127 do Real Decreto Lexislativo 781/1986, do 18 de abril, polo que se aproba o texto Refundido das disposicións legais vixentes en materia de Réxime Local. De conformidade co establecido no artigo 75 da Lei Reguladora das Bases do Réxime Local, dáse conta das retribucións e indemnizacións dos membros da Corporación Local consignadas no Orzamento do exercicio 2020. A. Indemnizacións para os membros da Corporación que non teñan dedicación exclusiva nin parcial: 1.- O ALCALDE (dedicación exclusiva): Percibirá unha cantidade bruta anual de 48.714,48.- euros, distribuídos en 14 mensualidades.2.- O 2º TTE. DE ALCALDE (dedicación exclusiva).-Percibirá unha cantidade bruta anual de 34.170,00.- euros, distribuídos en 14 pagas.3.- O 3º TTE. DE ALCALDE (dedicación parcial de tres cuartos de xornada).- Percibirá unha cantidade bruta anual de 19.125,00.- euros, distribuídos en 14 pagas. C. Cantidade asignada para o funcionamento dos Grupos Políticos: Consígnase na aplicación 912.480 a cantidade de 8.450 euros para as achegas de funcionamento aos grupos políticos de conformidade co seguinte importe: Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
DH. A36.16186 CCUU SALGUEIRO, MODIFICACIÓN DE CARACTERÍSTICAS DA CONCESIÓN OUTORGADA, NO LUGAR DAS CHOUSAS, PARROQUIA DE REBORDELO, CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/11/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Salgueiro CAUDAL: 2958,00 m3/ano DESTINO: uso doméstico ORIXE: manancial en parc.90, pol.54 do catast. de Cerdedo-Cotobade LUGAR: Os Martices PARROQUIA: Rebordelo CONCELLO: Cerdedo-Cotobade O manancial cáptase en arqueta aros formigón Ø 1,2 m, 0,6 m alt. e a auga condúcese a depósito en parc.267, pol.55, onde chega tamén a dos catro mananciais xa incluídos, xunto co depósito, na concesión orixinal. Continúa a novo depósito formigón 12,65 m3 en parc.2140 do pol.516, do que parte a rede de distribución cara as vivendas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DEFINITIVA EXP. MODIFICACIÓN CRÉDITOS ASOCIACIÓNS
ADMINISTRACIÓN LOCAL — Municipal — Forcarei (Presupostos e cadros de persoal, 11/12/2020)

O Pleno da Corporación Municipal do Concello de Forcarei, en sesión extraordinaria celebrada o día 3 de decembro de 2020, acordou: TOTAL CRÉDITOS EXTRAORDINARIOS 12.500,00 € Para financiar os novos créditos sinalados no apartado anterior, pódense arbitrar os recursos seguintes: Documento asinado electrónicamente.
APROBACIÓN INICIAL DA MODIFICACIÓN DO ORZAMENTO DO 2019, PRORROGADO PARA O EXERCICIO 2020, ASÍ COMA A PLANTILLA DE PERSOAL DO CONCELLO DE A CAÑIZA
ADMINISTRACIÓN LOCAL — Municipal — Cañiza, A (Presupostos e cadros de persoal, 17/02/2020)

O Pleno deste Concello, na sesión ordinaria que tivo lugar o día 30 de xaneiro de 2020, aprobou inicialmente a Modificación do Orzamento do 2019, prorrogado para o exercicio 2020, así coma a plantilla de persoal do mesmo coa finalidade de engadir a praza de auxiliar de protección civil, en execución de sentencia 676/2019 ditada no Xulgado do Social nº 1 de Vigo. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este Anuncio no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Pleno. No caso de non presentárense reclamacións, considérase a modificación definitivamente aprobada. Documento asinado electronicamente. Alcalde do Concello Alagie Perez de Mendiguren Suades
APROBACIÓN INICIAL DA MODIFICACIÓN DA ORDENANZA FISCAL DA TAXA POLA PRESTACIÓN DO SERVIZO DA ESCOLA INFANTIL 0-3, E DA MODIFICACIÓN DA ORDENANZA FISCAL REGULADORA DO IMPOSTO DE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Meis (Ordenanzas e Regulamentos, 13/08/2020)

O Pleno do Concello de Meis, en sesión ordinaria celebrada o día 31 de xullo de 2020, adoptou, entre outros, os seguintes acordos: 1.—Aprobación inicial da modificación da Ordenanza fiscal da taxa pola prestación do servizo da escola infantil 0-3 do Concello de Meis.2.—Aprobación inicial da modificación da Ordenanza fiscal reguladora do Imposto de Vehículos de Tracción mecánica. En cumprimento do disposto no artigo 17 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais, os acordos provisionais exporanse ao público no taboleiro de anuncios do Concello, estando os expedientes a disposición dos interesados na Secretaría deste Concello, durante o prazo de 30 días hábiles, que comezará a contar dende o día seguinte ao da publicación deste anuncio no Boletín Oficial da Provincia, para que poidan presentarse, no seu caso, as reclamacións que se estimen pertinentes. No caso de que non se presentaran reclamacións no prazo indicado, de conformidade co apartado 3 do artigo 17 do Real Decreto lexislativo 2/2004, de 5 de marzo, entenderanse definitivamente aprobados, sen necesidade de novo acordo plenario. A ALCALDESA, Marta Giráldez Barral ASINADO ELECTRONICAMENTE
AMPLIACIÓN DO PRAZO PARA O COBRO EN PERÍODO VOLUNTARIO DO PADRÓN DO IVTM E VADOS 2020
ADMINISTRACIÓN LOCAL — Municipal — Grove, O (Recadación, 07/05/2020)

Por parte da Alcaldía do Concello do Grove, en data 04 de maio de 2020, ditouse Resolución na que se acordou o seguinte: Primeiro.-Modificar a finalización do período voluntario de cobro do padrón do imposto de vehículos e tracción mecánica e entrada de vehículos e reservas de espazo correspondentes ao exercicio 2020, actualmente en curso, ampliando o dito prazo ata o 01 de xullo de 2020 e procedéndose ao cargo das domiciliacións no banco o día 01 de xuño de 2020. Segundo.-Ordenar a súa publicación no B. O. P. de Pontevedra, así coma no taboleiro de edictos e na páxina web do Concello do Grove, para a súa difusión e xeral coñecemento. O alcalde José Cacabelos Rico
RECTIFICACIÓN DE ERRO DO ANUNCIO DE APROBACIÓN INICIAL DA ORDENANZA REGULADORA DA CONCESIÓN DA TARXETA DE ESTACIONAMENTO PARA PERSOAS CON DIVERSIDADE FUNCIONAL
ADMINISTRACIÓN LOCAL — Municipal — Cangas (Ordenanzas e Regulamentos, 24/04/2020)

Visto o anuncio do Concello de Cangas publicado no Boletín Oficial da Provincia nº 75 do 21 de abril de 2020. Apreciado un erro material na transcrición da data de aprobación polo Pleno polo que se aprobou inicialmente a Ordenanza reguladora da concesión da tarxeta de estacionamento para persoas con diversidade funcional, compre rectificar o citado erro; en concreto, onde pon O Pleno do Concello de Cangas, na sesión desenvolvida o 28 de febreiro de 2010, debe poñer, na sesión desenvolvida o 28 de febreiro de 2020. O Alcalde, Xosé Manuel Pazos Varela, en Cangas, na data que se sinala á marxe.
DH. W36.72259 SERGIO ACEVEDO PORTELA, SOLICITUDE DE AUTORIZACIÓN DE OBRAS NO LUGAR DE PORTECELO, CONCELLO DO ROSAL
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/10/2020)

As obras solicitadas consisten na construción de vivenda unifamiliar de planta baixa de 128,02 m2 de superficie construída, sobre cimentación de formigón xa executada, con estrutura de formigón armado e cuberta plana, en parcela de referencia catastral 36048A005000080000FO, en zona de policía e a 12,54 m do leito dun regato innominado, no lugar e parroquia de Portecelo, concello do Rosal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello do Rosal ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros (sinatura dixital ao marxe).
ORDE DO DÍA PLENO EXTRAORDINARIO E URXENTE 29.04.2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/05/2020)

1.—Ratificación da urxencia da convocatoria.2.—Comunicación de decisións adoptadas no marco do “Comité de Seguimento da evolución do COVID- 19” e Resolución de Alcaldía. Expte.2406/1101.3.—Moción do concelleiro membro non adscrito, sobre medidas extraordinarias de apoio e impulso do tecido cultural de Vigo a consecuencia do COVID-19. Rexistro Pleno 2405/1101.4.—Moción do grupo Mixto, instando ao Pleno do Concello de Vigo a aprobar un programa de reconstrución económico social na cidade de Vigo trala crise provocada polo coronavirus. Rexistro Pleno 2402/1101.5.—Moción do grupo municipal do Partido Popular, instando ao goberno municipal a implantar un programa de axudas ao pequeno comercio e hostalaría da cidade e outros acordos complementarios. Rexistro Pleno 2403/1101. JRB/am Sinatura dixital Vicente Miguel Wernli Osaretin
APROBACIÓN DEFINITIVA DOS EXPEDIENTE DE MODIFICACIÓN ORZAMENTARIA SUPLEMENTO DE CRÉDITO 2/20
ADMINISTRACIÓN LOCAL — Municipal — Caldas de Reis (Presupostos e cadros de persoal, 10/08/2020)

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de modificación orzamentaria SUPLEMENTO DE CRÉDITO 2/20, unha vez aprobado inicialmente polo Pleno en sesión celebrada o día 8 de xuño de 2020, publicado no Boletín Oficial da Provincia número 114, de data 16 de xuño de 2020, e transcorrido o prazo de quince días hábiles sen que foran presentadas reclamacións ao mesmo. De acordo co disposto no citado marco normativo, e a efectos da súa entrada en vigor, procédese á publicación do resumo da modificación: Contra este acordo poderase interpoñer directamente recurso contencioso-administrativo, no prazo de dous meses, a contar dende a data seguinte á publicación deste anuncio. Caldas de Reis, á data da sinatura dixital O alcalde Juan Manuel Rey Rey.
IN407A 2020/006-4. CONCESIÓN A UFD DISTRIBUCIÓN ELECTRICIDAD, S. A., DE AUTORIZACIÓN DE CONSTRUCIÓN DUNHA INSTALACIÓN ELÉCTRICA QUE NO CONCELLO DE SALVATERRA DE MIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/05/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, a 14 de maio de 2020. O xefe territorial Ignacio Rial Santomé
POSTOS RESERVADOS A PERSOAL EVENTUAL
ADMINISTRACIÓN LOCAL — Municipal — Gondomar (Persoal, oposicións, 04/08/2020)

Expediente: 1623/2019 Ao abeiro do establecido no artigo 104 bis da Lei 7/1985, do 2 de abril, reguladora das Bases de Réxime Local, faise público para xeral coñecemento o nomeamento de Dna. Mª Jesús Argibay Iglesias, con efectos do 04.07.2019, como Secretaria do Alcalde a xornada completa e coas retribucións que figuran no orzamento vixente, de acordo coa Resolución de Alcaldía de data 05.07.2019. (Documento asinado dixitalmente á marxe)